open-index/open-wikipedia-markdown huggingface dataset:
பெடிட் ட்ரியனன்

thumb|பெடிட் ட்ரியனனின் நுழைவாயில்
thumb|பெடிட் ட்ரியனன் வடக்குத் தோற்றம்
thumb|பெடிட் ட்ரியனனில் உள்ள உணவருந்தும் அறை
**பெடிட் ட்ரியனன் அரண்மனை** (**Petit Trianon** (; French for "small Trianon"), என்பது பதினைந்தாம் லூயி மன்னரால் 1762 மற்றும்  1768 ஆண்டு இடைவெளியில் கட்டப்பட்ட ஒரு சிறிய அரண்மனை ஆகும். இது பிரான்சு நாட்டின் வெர்சாய்யில் உள்ள வெர்சாய் அரண்மனைக்கு அருகில் உள்ளது. கிரேட் ட்ரியானன் பூங்காவில் பெட்டிட் ட்ரியானான் உள்ளது.  லூயி மன்னர் தன் நீண்டநாள் காதலி டி பெம்பெடியூர் என்பவருக்காக இந்தக் கட்டிடத்தைக் கட்டினார்.
## மேற்கோள்கள்

பகுப்பு:பிரெஞ்சு அரண்மனைகள்
மர்ம கோட்டையகம்

வலது|thumb|250x250px|மர்ம கோட்டையகம்
**மர்ம கோட்டையகம்** (Mystery Castle) என்பது அமெரிக்காவின் அரிசோனா மாநிலத்தில்  பீனிக்ஸ் நகரில் சவுத் மவுண்டன் பூங்கா மலையடிவாரத்தில் அமைந்துள்ள ஒரு கட்டடம் ஆகும். இது 1930 இல் பாய்ஸ் லூதர் கல்லி என்பவரால் அவருடைய மகள் மேரி லூ என்பவருக்காக கட்டப்பட்டது. லூதர் கல்லி தனக்கு  காச நோய் இருப்பதை அறிந்து, சியாட்டில் இருந்து பீனிக்ஸ் பகுதிக்கு குடிபெயர்ந்து, இந்த வீட்டை மலிவான பொருட்களைக் கொண்டு கட்டத் தொடங்கினார். அவர் 1945 இல் இறந்தார். அதன்பிறகு  மேரி லூவும் அவரது தாயாரும் தங்கள் மரபுரிமைப்படி மர்மக் கோட்டையின் உரிமையாளர்களாயினர்.

பாய்ஸ் லூதர் கல்லியிடம் அவருடைய ஐந்து வயது மகள் மேரி லூ, ஒரு கோட்டை வேண்டும் என ஆசையாக  கேட்டதால், தன் மகளின் ஆசையை நிறைவேற்றுவதற்காகக் காசநோயால் பாதிக்கப்பட்டு இருந்தபோதும் தன் அன்றாடப் பணிகளைக் கவனித்துக்கொண்டே 18 அறைகள் கொண்ட இந்தக் கோட்டையை லூதர் கட்டினார். இந்தக் கதை A Life Magazine story என்ற பெயரில் (ஜனவரி 26, 1948)  என்ற தலைப்பில் பத்திரிக்கையில் வெளியானது அதில் மேரி லூவும் அவரது தாயாரின் படங்களும் இடம்பெற்றன.

## மேற்கோள்கள்

பகுப்பு:அரிசோனா
ஆஷ்டன் நினைவகம்

**ஆஷ்டன் நினைவகம்** (**Ashton Memorial) ** என்பது இங்கிலாந்தின். லான்காஸ்டர் நகரத்தில் வில்லியம்சன் பூங்காவில் உள்ள மலை உச்சியில் அமைக்கப்பட்டுள்ள கட்டடம் ஆகும். இதை தொழிலதிபரான லார்ட் ஆஷ்டன். தன் இரண்டாவது மனைவி ஜெஸியின் நினைவாக கட்டினார். அவர் இதை 1907 - 1909 இடைப்பட்ட காலத்தில் கட்டினார். அதற்கு அப்போது ஆன செலவு £80,000 (equivalent to £7.7 in 2016) ஆகும். இது வடக்கு தாஜ்மகால் என்று அழைக்கப்படுகிறது. இந்தக் கதை A Life Magazine story என்ற பெயரில் (ஜனவரி 26, 1948) 

## மேற்கோள்கள்

## வெளி இணைப்புகள்
* The Ashton Memorial at Williamson Park
* Virtual tour  at virtual-lancaster.
* Ashton Memorial Lancaster City Council
* Virtual tour at VRlancaster.

பகுப்பு:நினைவகங்கள்
பகுப்பு:பிரித்தானியா
இயற்கைப் புவியியல்

**இயற்கைப் புவியியல்** (**Physical geography**) புவியிலின் இரண்டு அடிப்படைப் பெரிய பிரிவுகளில் ஒன்றாகும்.  இயற்கை புவியியல், நிலவியல் தொடர்பானது. ஏனெனில் இயற்கைப் புவியியல், புவியின் செயல்முறைகள் மற்றும் அதன் வடிவங்களைக் கூறுவதாகும்.

அலெக்சாண்டர் ஃபொன் ஹும்போல்ட் எனும் ஜெர்மானிய புவியியலாளர் மற்றும் கடலோடி,  நவீன இயற்கைப் புவியியலின் முன்னோடியாகக் கருதப்படுகிறார்.

## இயற்கைப் புவியியலின் துணைப் பிரிவுகள்

நிலவியல், வளிமண்டலம், நீர்க்கோளம், கற்கோளம், உயிர்க்கோளம், நிலவமைப்பு,
வானிலையியல், உயிர்ப்புவியியல், தொல்புவியியல், கடலியல், கடற்கரை புவியியல், பனியுக அறிவியல், நிலத்தோற்ற வாழ்சூழலியல், மண் வகை ஆய்வு, புவி அமைப்பியல், குவாண்டனரி அறிவியல், புவி மேற்பரப்பியல் மற்றும்  சுற்றுச்சூழல் புவியியல் ஆகியவைகள் இயற்கைப் புவியியலுக்குத் தொடர்புடையதாகும்.

## இதனையும் காண்க
* புவி இயற்பியல்

## மேற்கோள்கள்

## வெளி இணைப்புகள்
*  Physical geography - காணொளி
*Physiography by T.X. Huxley, 1878, full text, physical geography of the Thames River Basin
*Fundamentals of Physical Geography, 2nd Edition, by M. Pidwirny, 2006, full text
*Physical Geography for Students and Teachers, UK National Grid For Learning

பகுப்பு:புவி அறிவியல்கள்
கோடெய் ஜீ

thumb|டோயோடோமி ஹிடிஷோஷி இந்த ஓவியம் ஜப்பானின் ஒரு முக்கியமான கலாச்சார சொத்து ஆகும்.
**கோடெய் ஜீ**  &#x20;(高台寺,&#x20;**'Kōdai-ji**')
, formally identified as Jubuzan Kōdai-ji&#x20;(鷲峰山高台寺,&#x20;**'Jubuzan Kōdai-ji**')
, என்பது ஜப்பானின், கியோத்தோவில் உள்ள ஜென் பௌத்த சமயப் பள்ளியின் கோவிலாகும். இது கென்னின்-ஜி கிளைக்கு உட்பட்டது. இது 1606 இல் கீடானோ மண்டகோரா என்ற பெண்மணியால் தன் கணவரின் நினைவாகக் கட்டப்பட்டது. இதில் முதன்மை சிலையாக கௌதம புத்தரின் உருவம் உள்ளது. 
இடது|thumb|Ihōan, a teahouse in the temple's grounds
இந்தக் கோயிலில் முதன்மையான கலாச்சார சொத்துக்கள் எனக் குறிப்பிடப்படும் ஏராளமான பொருட்கள் உள்ளன. மேலும் இங்கு 1606 ஆண்டைய கல்வெட்டு ஒரு வெண்கல மணி, ஓவியங்கள் உட்பட்டவை உள்ளன.

கோடெய் ஜீயைச் சேர்ந்த தோட்டங்கள் தேசிய ரீதியாக குறிப்பிடத்தக்க வரலாற்று தளமாகவும், இயற்கை அழகு வாய்ந்த இடமாகவும் அமைந்திருக்கின்றன.

## மேற்கோள்கள்

பகுப்பு:சப்பானிய பௌத்த கோயில்கள்
பிம்பச் சிறை (நூல்)

**பிம்பச் சிறை எம். ஜி. ராமச்சந்திரன் - திரையிலும் அரசியலிலும்** என்பது எம். எஸ். எஸ். பாண்டியன் அவர்களால் ஆங்கிலத்தில்  எழுதப்பட்டு 1992 ஆம் ஆண்டு வெளியிடப்பட்ட The image Trap:M.G.Ramchandran in Films and political என்ற நூலின் தமிழாக்கம் ஆகும். இந்நூலை பூ. கொ. சரவணன் தமிழில் மொழிபெயர்த்துள்ளார். இந்தப் புத்தகம் எம்.ஜி.ஆரின் பிம்ப அரசியலைப் பற்றிய ஆய்வாகவும், எப்படி திட்டமிட்ட முறையில் மக்களிடம் வலிந்து பிம்ப அரசியல் திணிக்கப்பட்டது என்பதையும் மிக விரிவாக அலசி ஆராய்கின்றது. 

மேலும் இந்த நூலில் எம்.ஜி.ஆரின் திரை வாழ்க்கையையும், திரையில் தனக்கான பிம்பத்தை திட்டமிட்டு மிகத் தெளிவாக கட்டமைத்தார் என்றும், அவர் கட்டமைத்த பிம்பத்தை எப்படி தமிழக மக்கள் மனதளவில் ஏற்றுக்கொண்டு எம்.ஜி.ஆரை தங்களில் ஒருவராக, தங்களை மீட்க வந்த மீட்பாராக கருதினார்கள் என்பதை பாண்டியன் ஆய்ந்துள்ளார்.
எம்.ஜி.ஆரை பெரும்பாலான மக்கள் ஏற்றுக்கொள்ள அடிப்படைக் காரணமாக இருந்தது தமிழ்நாட்டில் ஏற்கெனவே நிலவிவந்த வீர மரபுக் கதைகளை கொண்டாடும் பழக்கம் என்று பாண்டியன் குறிப்பிடுகின்றார்.

தன்னுடைய திரைப்படங்களில் ஒருவனுக்கு ஒருத்தி என்ற கருத்தியலை ஆணித்தரமாக வலியுறுத்தும் எம்.ஜி.ஆர் நிஜவாழ்க்கையில் அவ்வாறு இல்லாதவராக இருந்ததையும், தன்னுடைய திரைப்படங்களில் எந்த விதவைப் பெண்களையும், ஆண்களால் ஏமாற்றப்பட்ட பெண்களையும் எப்போதுமே திருமணம் செய்துகொண்டதாக காட்சி வைத்ததே கிடையாது என்பதையும், பெரும்பாலான திரைப்படங்களில் அடங்காத பெண்களை அடக்கி அவர்களை தன்னை காதலிக்கும் படி செய்து, அவர்களுக்கு கணவனுக்கு அடங்கிய மனைவியாக எப்படி நடந்துகொள்வது என்ற ஆணாதிக்க கருத்தியலையே அவர் வற்புறுத்தியதையும் பல்வேறு காட்சிகளில் இருந்தும் பாடல்களில் இருந்தும் எடுத்துக்காட்டுகின்றார்.

## தமிழாக்கம்
இந்த நூல் ஆங்கிலத்தில் வெளிவந்து 24 ஆண்டுகள் ஆன நிலையில் 2016 ஆம் ஆண்டு பூ. கொ. சரவணன் என்பவரால் மொழி பெயர்க்கப்பட்டு, பிரக்ஞை பதிப்பகத்தால் வெளியிடப்பட்டது.

## மேற்கோள்கள்

பகுப்பு:2016 தமிழ் நூல்கள்
பகுப்பு:ஆங்கிலம்-தமிழ் மொழிபெயர்ப்பு நூல்கள்
பகுப்பு:அரசியல் தமிழ் நூல்கள்
புலியூர் (கொளத்தூர்)

**புலியூர்** என்பது தமிழ்நாட்டின், சேலம் மாவட்டம், மேட்டூர் வட்டம், கொளத்தூர் பேரூராட்சியை ஒட்டி அமைந்துள்ள சிற்றூராகும். இந்தப் பகுதியில்தான் விடுதலைப்புலிகளின் முதல் பயிற்சி முகாம் நடந்தது. இதனால் இப்பகுதி புலியூர் என பெயர் சூட்டப்பட்டது.

## வரலாறு
இந்தப் பகுதியில் இருந்த கொளத்தூர் மணியின் தோட்டத்தில் தமிழீழ விடுதலைப் புலிகளின் முதல் இராணுவப் பயிற்சி முகாம் 1983 முதல் 1986ஆம் ஆண்டு வரை நடந்தது. விடுதலைப் புலிகளின் முன்னணித் தளபதி பொன்னம்மான், வழிகாட்டுதலில் நடந்த இந்த முகாமில் தமிழீழ விடுதலைப் புலிகளின் முன்னணி தலைவர்கள் பலர் பயிற்சி பெற்றனர். வே. பிரபாகரன் பலமுறை இங்கு நடந்த பயிற்சி முகாமுக்கு வந்து பார்வையிட்டுச் சென்றிருக்கிறார். இங்கு பயிற்சித் தளபதியாக இருந்த பொன்னம்மான், பின்னர் ஈழப்போராட்டக் களத்தில் மரணமடைந்த பிறகு, அவரது நினைவாக புலியூர் பகுதியில் நினைவு நிழற்கூடம் ஒன்று அமைக்கப்பட்டது. மேலும் இங்கு இறந்த தளபதி ரோயின் கல்லறையும் உள்ளது.

## மேற்கோள்கள்

பகுப்பு:சேலம் மாவட்டத்திலுள்ள ஊர்களும் நகரங்களும்
கொன்சோல்

**கொன்சோல்** (konsole) என்பது லினக்சின் முனைய வகைகளில் ஒன்றாகும். லினக்சின் திரைப்புல வகைகளில் ஒன்றான, கேடீஈ திட்டத்தில் இருந்து இது உருவாக்கப்பட்டு, மேம்படுத்தப்பட்டு வருகிறது. 2014 ஆம் ஆண்டு சூலை முதல், கேடீஈ பணிக்குழுத்திட்டத்தில் இது இயல்பிருப்பாக வரும் படி இணைக்கப்பட்டு உள்ளது.

## சிறப்பியல்புகள்
*தத்தல்களை(Tab உருவாக்கிக் கொண்டு செயற்பட இயலும். ஒவ்வொரு தத்தலும் செய்யப்பட்ட கட்டளைக்கு ஒப்ப, இற்றையாகி விடும்.
*ஒரு தத்தலை, பல பகுதிகளாகப் பிரித்து செயற்பட இயலும்.
* வேண்டிய நிறத்தில் தெரியும் எழுத்துருக்களைத் தேவைக்கு ஏற்ப மாற்றிக் கொள்ள இயலும்.
*தமிழ் எழுத்துகள் தெளிவாகப் படிக்க இயலும்.
*குபுண்டு போன்ற இயக்குதளங்களில் இயல்பிருப்பாக இவை வருகின்றன.
*பிற உபுண்டு வகை இயக்குதளங்களில், இதனை நிறுவிக் கொள்ள, முதலில் `sudo apt-get update` என இயக்க வேண்டும், பிறகு, `sudo apt-get install konsole `என்ற கட்டளையை இட வேண்டும். ஏறத்தாழ, நிறுவப்படும் இயக்குதளத்திற்கு ஏற்ப 60-80 மெகா பைட்டுகள் அளவிலான நிரல்கள் பதிவேறும்.

## மேற்கோள்கள்

## வெளிப்புற இணைப்புகள்
*

பகுப்பு:கட்டற்ற மற்றும் திறமூல மென்பொருள்கள்
மெர்லின் (திரைப்படம்)

**மெர்லின்** (Merlin) வ. கீரா இயக்கத்தில், ஜே.சதீஷ்குமாரின், ஜே.பாலாஜி ஆகியோரின் தயாரிப்பில் விஷ்ணு பிரியன், அஸ்வினி சந்திரசேகர் ஆகியோரின் நடிப்பில் வெளிவரவுள்ள தமிழ்த்திரைப்பபடம். இத்திரைப்படம்  கணேஷ் ராகவேந்திரா இசையிலும்,   முத்துகுமரன் ஒளிப்பதிவிலும், சாமுவேலின் படத்தொகுப்பிலும் பெப்ரவரி  23, 2018 இல் திரையரங்குகளில் வெளியாகியுள்ள தமிழ்த்திரைப்படம்.
## நடிப்பு

*விஷ்ணுபிரியன்- வெற்றியாக
*அஸ்வினி சந்திரசேகர்
*லொல்லு சபா ஜீவா
*முருகதாஸ் நடிகர்
*சிங்கம்புலி
*மனோபாலா
*தங்கர்பச்சான்
*மு.களஞ்சியம்
*ரிசா
*ராமச்சந்திரன்
*ஆதவன்
*வினோத்
*ஆதித்யா
*கம்பம் மீனா
*வீரசந்தானம்
*வைசாலி
*பவர் ஸ்டார் சீனிவாசன் 
*அட்டகத்தி தினேஷ் -மதிப்புறுத் தோற்றத்தில்

## கதை
மெர்லின் திரைப்படம்  ஒரு  அழகான த்ரில்லர் பேய் கதை இப்படம் மூன்று காலகட்டங்களில் நடக்கிற கதை என்று இயக்குநர் வ.கீரா கூறியுள்ளார்.
## படப்பணிகள்
இத்திரைப்படத்தின் பாடல் வெளியீடு 2016இல் நடந்தது. இப்படத்தில் அட்டகத்தி தினேஷ், அட்டகத்தி தினேசாகவே நடிக்க இருப்பதாகக் கூறியுள்ளார். இத்திரைப்படத்தின் பாடல் வெளியீட்டு நிகழ்வில் திரைப்பட இயக்குநர்கள் பா. ரஞ்சித், வசந்தபாலன், தங்கர் பச்சான் ஆகியோர் கலந்து கொண்டனர்.

## இசை
இத்திரைப்படத்திற்கு கணேஷ் ராகவேந்திரா இசையமைத்துள்ளார். இப்படத்தின்  பாடல்களை யுகபாரதி, சாவி, கு.கார்த்திக், வ.கீரா ஆகியோர் எழுதியுள்ளனர்.

## சான்றுகள்

 
## வெளி இணைப்புகள்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
மைக்கெல் டி ருய்ட்டர்

**மைக்கேல் ஆட்ரியென்ஸ்சூன் டி ருய்ட்டர்** (24 மார்ச் 1607–29 ஏப்ரல் 1676) ஒரு டச்சு கப்பல் படை அட்மிரல் (admiral). அவர் வரலாற்றில் மிக திறமையான அட்மிரல்களின் ஒருவராக விளங்கினார். 17 ஆம் நூற்றாண்டின் ஆங்கில-இடச்சு போர்களில் அவரது பங்கிற்காக அவர் மிகவும் புகழ் பெற்றவராக இருந்தார். அவர் ஆங்கிலேயர் மற்றும் பிரஞ்சுகாரர்களுக்கு எதிராக போராடி பல பெரிய வெற்றிகளை குவித்தார். மேட்வே போர் இவ்வெற்றிகளில் அதிகம் பேசப்பட்ட ஒன்று.

## ஆரம்ப வாழ்க்கை
டி ருயெட்டர், 1607 ஆம் ஆண்டில், நெதர்லாந்தில் உள்ள விலிஸ்சிங்கென்னில் பிறந்தார், ஆட்ரியென் மைக்கேல்ஸ்சூன் மற்றும் ஆக்ஜே ஜான்சாட்சர் ஆகியோரின் மகனாகப் பிறந்தார். டி ருய்ட்டரின் ஆரம்ப வாழ்க்கை பற்றி அறிந்தவை விஷயங்கள் சில மட்டுமே. ஆனால் அவர் 11 வயதில் ஒரு மாலுமியாக இருந்தார். 1622 ஆம் ஆண்டில் ஸ்பேனிஷ்களுக்கு எதிராக டச்சு இராணுவத்தில் ஒரு மஸ்கடியராக அவர் போராடினார்.
## போர்கள் மற்றும் மரணம்
இரண்டாவது மற்றும் மூன்றாவது ஆங்கிலேய-இடச்சுப் போர்களில் மைக்கெல் டி ருய்ட்டர் நெதர்லாந்தின் நிலைமையை காப்பாற்றினார். இரண்டாவது போரில் முதலில்ஆங்கிலேயர்கள் வெற்றிகளைக் குவித்தாலும், இந்தப் போர் டச்சுக்காரர்களின் வெற்றியில் முடிந்தது. இதில் முக்கியப் பங்கு டி ருய்ட்டருக்கு உண்டு.

மூன்றாவது ஆங்கில-இடச்சுப் போரில் 1676 ஆம் ஆண்டில், ஸ்பெயினின் கடற்படை தளத்தில் மெஸ்ஸினா எழுச்சியை அடக்குவதற்கு உதவியதுடன் ஸ்ட்ராம்போலி போர் மற்றும் அகஸ்டா போர் ஆகியவற்றில் பிரெஞ்சு கடற்படைக்கு எதிராக போராடினார். அங்கு அவர் பீரங்கிகளால் தாக்கப்பட்டு மரணமடைந்தார்.16 மார்ச் 1677 இல், டி ருய்ட்டருக்கு ஒரு விரிவான அரசு இறுதிச் சடங்கு வழங்கப்பட்டது. அவருடைய உடல் நியாவெ கெர்கில் (புதிய சர்ச்) ஆம்ஸ்டர்டாமில் புதைக்கப்பட்டது.

## Reference


பகுப்பு:ஆங்கிலேய-இடச்சுப் போர்கள்
பகுப்பு:1676 இறப்புகள்
சிவா கேசவன்

**சிவா கேசவன்** (**Shiva Keshavan** (பிறப்பு 25 ஆகத்து  1981) என்பவர் ஆறுமுறை ஒலிம்பிக் விளையாட்டுகளில் இந்தியா சார்பில் கலந்துகொண்ட வீரரும்,குளிர்கால ஒலிம்பிக் போட்டிகளில் லூஜ் விளையாட்டில் பங்கேற்க முதல் இந்திய பிரதிநிதியும் ஆவார். அவர் ஜப்பானின் நான்கானோவில் 2011 ஆம் ஆண்டு நடந்த ஆசியா விளையாட்டுப் போட்டியில், மணிக்கு 131.9 கி.மீ.  (82.0 மைல்) வேகம் என்ற முந்தைய சாதனையை முறியடித்து, மணிக்கு 134.3 கி.மீ.  (83.5 மைல்) என்ற புதிய ஆசிய வேக சாதனையை உருவாக்கி, தங்கப் பதக்கம் வென்றார். 2012 இல், அவர் 49.590 வினாடிகளில் ஒரு புதிய ஆசிய சாதனையை பதிவு செய்து. ஆசிய சாம்பியனாக  ஆனார்.

## வாழ்க்கை
இமாச்சலப் பிரதேசத்தைச் சேர்ந்தவர் சிவா. இவரின் தாயார் இத்தாலியைச் சேர்ந்தவர் தந்தை கேரளத்தைச் சேர்ந்தவர். அவருடைய தாயும் தந்தையும் இணைந்து ஒரு சாகச விளையாட்டு நிறுவனத்தை நடத்திவந்தார்கள்.

ஒருமுறை லூஜ் விளையாட்டைப் பற்றி விழிப்புணர்வை ஊட்ட ஏற்படுத்த சனாவரில் அவர் படித்த பள்ளியில் சர்வதேச லூஜ் கூட்டமைப்பைச் சேர்ந்தவர்கள் வந்திருந்தார்கள். சாகச விளையாட்டுகளால் ஈர்க்கப்பட்டிருந்த சிவா கேசவனுக்கு இந்த விளையாட்டுப் பிடித்துபோனது. 1998 ஆம் ஆண்டு தன் பதினாறாம் வயதில் முதன்முதலில் ஒலிம்பிக் போட்டியில் கலந்துகொண்டார். இந்த விளையாட்டை இருபது ஆண்டுகளுக்கும் மேலாகத் தன் சொந்த முயற்சியாலும் ஆர்வத்தாலும் தொடர்ந்திருக்கிறார்.

இந்தியாவில் இதுவரை லூஜ் விளையாட்டை விளையாடுவதற்கான வசதி இல்லை. அதனால், சிவா பெரும்பாலும் வெளிநாடுகளில்தான் பயிற்சிபெற்றுவந்தார். அது முடியாதபோது, வேறுவழியில்லாமல் இமயமலை அடிவாரத்தின் சாலைகளில் இந்த விளையாட்டைப் பயிற்சி செய்துதான் ஒலிம்பிக்கில் பங்கேற்றார். ஒலிம்பிக்கில் சிவா பதக்கம் வெல்லாவிட்டாலும், ஆசிய லூஜ் சாம்பியன்ஷிப் உள்பட பல போட்டிகளில் 11 பதக்கங்களை வென்றிருக்கிறார். ஒலிம்பிக்கில் முழுநேரத் தனிப்பட்ட பயிற்சியாளர் இல்லாமல் இந்த அளவுக்கு இவர் சாதித்திருக்கிறார்.

## மேற்கோள்கள்

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:குலு மாவட்ட மக்கள்
பகுப்பு:இந்திய விளையாட்டு வீரர்கள்
வலையர்

**வலையர்** (*Valaiyar*) என்போர் மதுரை, தேனி, திண்டுக்கல் (நத்தம், வேடசந்தூர், நிலக்கோட்டை), சிவகங்கை, இராமநாதபுரம், கோயம்புத்தூர், திருநெல்வேலி, விருதுநகர் (அருப்புக்கோட்டை, திருச்சுழி, சாத்தூர்), புதுக்கோட்டை (திருமயம், விராலிமலை, கந்தர்வகோட்டை) ஆகிய மாவட்டங்களில் வாழும் ஒரு இனக்குழுவினராவர். இவர்கள் முத்தரையர் சமூகத்தில் உள்ள 29 பிரிவில் ஒருவராவர்.

## சங்கஇலக்கியங்களில் வலையர்
”வலைவர்”, ”வலைஞர்” இவையாவும் வலையர் என்ற சொல்வழக்கின் செய்யுள் வடிவம் என்பதை நாம் அறிவோம்.  அதுபோல வலையர் என்பதை “வலைஞர்”, ”வலைவர்” என்றே செய்யுள் வழக்கில் இலக்கியங்கள் குறிப்பிடும்.

**[[பெரும்பாணாற்றுப்படை]]** என்ற தொகையிலிலிருந்து
“கோடை நீடினும் குறைப்பட வறியாத்
தோடாழ்குளத்துக் கோடுகாத்திருக்கும்
கொடுமுடி ‘வலைஞர்’ ”

பாடலின் பொருள்: கோடை நீடித்தாலும், குறையாத ஆழமுள்ள குளத்தின் கரையினிலே மீன்பிடிக்கக் காத்திருக்கும் வலைஞர்/வலையர்.

**[[மதுரைக் காஞ்சி]]**யிலிருந்து
“வண்டிரை கொண்ட கமழ்பூம் பொய்கை
கம்புட் சேவல் இன்துயில் இரிய
‘வல்லை நீக்கி வயமீன் முகந்து
கொள்ளை சாற்றிய கொடுமுடி வலைஞர்’“

பாடலின் பொருள்: வண்டுகள் தங்கிய பூமணம் பொருந்திய பொய்கையிலே படர்ந்திருக்கும் வள்ளைக்கொடியைக் கம்புள் சேவலின் இனிய தூக்கம் களையும்படி நீக்கிவிட்டு வலையை விரித்து கொழுத்த மீன்களை பிடித்து விற்கும் வலைஞர்/வலையர்.

**[[ஐங்குறுநூறு|ஐங்குறுநூற்றின்]]** அம்மூவனார் பாடிய நெய்தல் திணையில் வரும் பாடல்

“சிறுநணி வரைந்தனை கொண்மோ பெருநீர்
‘வலைவர்’ தந்த கொழுமீன் வல்சிப்
பறைதடி முதுகுருகு இருக்கும்
துறைகெழு தொண்டி அன்னவிவள் நலனே”

பாடலின் பொருள்: தலைவனோடு காதல் கொண்ட தலைவி, பறத்தலை கைவிட்டு தம்மை விரைந்து மணம் செய்துகொள்ளுமாறு அவனிடத்தே வற்புறுத்துகிறாள்.  அதற்குச் சான்றாய் ‘கடலுக்குச் சென்று வலையைக் கொண்டு மீன் பிடிக்கும் மக்கள், அம்மீன்களை கரைக்கு கொண்டுவந்தவுடன் அதனை வாங்குவதற்கு பலரும் போட்டியிடுவர்’.  அதுபோல பருவ வயதினளாகியத் தம்மை மணம் முடிக்க பலரும் முயன்று வருவதாகவும், அதை உணர்ந்து தம்மை விரைந்து மணக்குமாறும் அவனிடத்தே சொல்லுகின்றாள்.
இதன் மூலம் ஐங்குறுநூறு இயற்றப்பட்ட காலத்திலேயே வலையர்கள் வாழ்ந்ததும், அவர்கள் மீன்பிடித் தொழிலைச் செய்ததும் தெளிவாகத் தெரியவருகின்றது.

## மேற்கோள்கள்

## வெளி இணைப்புகள்
*முத்தரையர் நாட்டு வேட அடியார்கள் கண்டெடுத்த திருவப்பூர் முத்துமாரி அம்மன் தல வரலாறு

பகுப்பு:தமிழரில் சாதிகள்
பகுப்பு:சாதிகள்
பகுப்பு:தமிழ் மீனவர்கள்
அல்பைன் நாடுகள்

**அல்பைன் நாடுகள்** (**Alpine states** or **Alpine countries**) மேற்கு ஐரோப்பாவின் ஆல்ப்ஸ் மலைத்தொடர்களைக் கொண்ட எட்டு  ஐரோப்பிய நாடுகளைக் குறிக்கிறது.

1991ம் ஆண்டின் அல்பைன் மாநாட்டின் தீர்மானத்தின் படி, அல்பைன் பிரதேசத்தின் நாடுகளாக ஆஸ்திரியா, ஜெர்மனி, பிரான்சு, இத்தாலி, சுவிட்சர்லாந்து, லீக்கின்ஸ்டைன், மொனாக்கோ மற்றும் சுலோவீனியா  என எட்டு நாடுகளைக் கொண்டதாக அறிவிக்கப்பட்டது. அல்பைன் பிரதேசத்தில்  6,200 உள்ளாட்சி மன்றங்கள் உள்ளது.

அல்பைன் பிரதேசத்தின் மொத்த நிலப்பரப்பில் 28.7% ஆஸ்திரியாவிலும், 27.2% நிலப்பரப்புகள் இத்தாலியிலும், 21.4% நிலப்பரப்புகள் பிரான்சிலும் உள்ளது. மீதமுள்ள 33% நிலப்பரப்புகள் பிற ஐந்து நாடுகளில் அமைந்துள்ளது.

அல்பைன் நாடுகளின் மொத்த மக்கள்தொகையில் நான்கில் மூன்று பங்கினர், 77% விழுக்காடு கொண்ட பிரான்சு, இத்தாலி மற்றும் ஆஸ்திரியாவின் அல்பைன் பிரதேசங்களில்  வாழ்கின்றனர்.

ஆஸ்திரியாவின் மொத்த நிலப்பரப்பில் 65.5% விழுக்காடும், சுவிட்சர்லாந்து நாட்டின் மொத்த நிலபரப்பில் 65% விழுக்காடும் அல்பைன் பகுதிகளில் அமைந்துள்ளது.
 
## இதனையும் காண்க
* அல்பைன்
* அல்பைன் தூந்திரம்
* ஆல்ப்ஸ்
* தூந்திரம்

## மேற்கோள்கள்

பகுப்பு:ஐரோப்பியப் புவியியல்
ஞாயிற்றுச்சோழன்

**ஞாயிற்றுச்சோழன்** சிலப்பதிகாரம் குறிப்பிடும் சோழ அரசன் ஆவான். இவனின் மகள் மணக்கிள்ளி என்பவள் சேர அரசன் இமயவரம்பன் நெடுஞ்சேரலாதன் மனைவி. கண்ணகிக்குச் சிலை எடுத்த சேரன் செங்குட்டுவன் தாயைச் சிலப்பதிகாரம் திகழொளி ஞாயிற்றுச் சோழன் மகள் என்று குறிப்பிடுகிறது. 

## அடிக்குறிப்பு

பகுப்பு:சோழ அரசர்கள்
ஆட்டம்-உரைத்தொகுப்பி

**ஆட்டம்** (Atom) என்பது கட்டற்ற, திறமூல மென்பொருட்கள் சூழலில், அதிகமாகப் பயன்படுத்தப்படும், உரைத்தொகுப்பிகளில்  ஒன்றாகும். மேலும், சிறந்த மூலநிரல் தொகுப்பிகளுள் ஒன்றாக இது கருதப்படுகிறது. மாக் கணினி, வின்டோசு வகைக் கணினி,  லினக்சு வகைக் கணியச்சூழலுக்கு ஏற்ப தனித்தனி பொதிகள் கிடைக்கின்றன. இதன் உட்செருகிகள் நோடு.செயெசு(Node.js). மேலும், கிட்ஹப் வசதியுடனும் செயற்படும் நுட்பத்தைச் செய்து கொள்ளும் வகையில், இதனுள்ளே வசதிகள் அமைக்கப்பட்டுள்ளன. இது மிசைப்புலத்திற்கான உரைத்தொகுப்பியாக இருந்தாலும், இதில் இணையதள பக்கத்தின் நுட்பங்கள் பயன்படுத்தப்படுகின்றன.

## மேற்கோள்கள்

பகுப்பு:கட்டற்ற உரைத்தொகுப்பிகள்
எக்சாடெக்காகார்பனைல்யெக்சாரோடியம்

**எக்சாடெக்காகார்பனைல்யெக்சாரோடியம்** *(Hexadecacarbonylhexarhodium)* என்பது Rh6(CO)16.  என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். உலோகக் கார்பனைல் கொத்தான இச்சேர்மம் கருப்பு நிற படிகங்களாகக் காணப்படுகிறது. கரிமக் கரைப்பான்களில் எக்சாடெக்காகார்பனைல்யெக்சாரோடியம் படிகங்கள் கரைகின்றன .  

## கண்டுபிடிப்பும் தயாரிப்பும்

1943 ஆம் ஆண்டில் எய்பர் Rh6(CO)16) சேர்மத்தைத் தயாரித்தார். இதற்காக இவர் 80-230 ° செல்சியசு வெப்பநிலையில் 200 வளிமண்டல அழுத்த கார்பன் மோனாக்சைடுடன் வெள்ளி அல்லது தாமிரத்தை ஆலைடு ஏற்பியாகப் பயன்படுத்தி RhCl3•3H2O  நீரேற்றை கார்பனைலேற்றம் செய்தார். இம்முறையில் Rh4(CO)11.மட்டுமே உருவானது. பின்னர் ரோடியம் டிரைகுளோரைடு நீரிலியும் இரும்புபெண்டாகார்பனைலும் சேர்ந்த கலவையை கார்பனைலேற்றம் செய்து Rh6(CO)16 சேர்மம் தயாரிக்கப்பட்டது. [(CO)2Rh(μ-Cl)]2 மற்றும் ரோடியம்(II) அசிட்டேட்டு உள்ளிட்ட சேர்மங்களும் எக்சாடெக்காகார்பனைல்யெக்சாரோடியம் தயாரிக்க உதவும் முன்னோடிச் சேர்மங்களாக கருதப்படுகின்றன :
:3&nbsp;Rh2(O2CCH3)4 &nbsp; + &nbsp; 22&nbsp;CO &nbsp; + &nbsp; 6&nbsp;H2O &nbsp; → &nbsp; Rh6(CO)16 &nbsp; + &nbsp; 6&nbsp;CO2 &nbsp; + &nbsp; 12&nbsp;CH3COOH
:3&nbsp;[(CO)2RhCl]2 &nbsp; + &nbsp; 4&nbsp;CO &nbsp; + &nbsp; 6&nbsp;Cu &nbsp; → &nbsp; Rh6(CO)16 &nbsp; + &nbsp; 6&nbsp;CuCl. 

## வினைகள்

ஐதரசனேற்றம், ஐதரோபார்மைலேற்றம் உள்ளிட்ட கரிம வினைகளுக்கு வினையூக்கியாக எக்சாடெக்காகார்பனைல்யெக்சாரோடியம் பயன்படுகிறது .

## மேற்கோள்கள்

பகுப்பு:கரிமரோடியம் சேர்மங்கள்
பகுப்பு:ரோடியம் சேர்மங்கள்
பகுப்பு:கார்பனைல் அணைவுச் சேர்மங்கள்
நாகேஷ் திரையரங்கம்

** நாகேஷ் திரையரங்கம் ** (Nagesh Thiraiyarangam) முகம்மது ஐசக் இயக்கத்தில், இராசேந்திரன் எம். இராசன், புனிதா இராசன் ஆகியோரின் தயாரிப்பில்,  ஆரி (நடிகர்), ஆஸ்னா சவேரி, மசூம் சங்கர்ஆகியோரின் நடிப்பில் வெளிவந்துள்ள தமிழ்த்திரைப்படம். இத்திரைப்படம்  சிறீகாந்து தேவாவின் இசையிலும்,   இ. ஜெ. நௌசத்தின் ஒளிப்பதிவிலும், எஸ். தேவராஜின் படத்தொகுப்பிலும் பெப்ரவரி  16, 2016 இல் திரையரங்குகளில் வெளியான தமிழ்த்திரைப்படம்.
## நடிப்பு
 
*ஆரி -நாகேசாக
*ஆஸ்னா சவேரி
* மசூம் சங்கர்
*லதா
*சித்தாரா
*மனோபாலா
*காளி வெங்கட்
*அணில் முரளி
*சித்ரா லஷ்மணன்
*சுவாமிநாதன்
*அபிலாசு
*இராமச்சந்திரன் துரைராஜ்
*அதுல்யா இரவி
*மதன் பாப்
*முத்துராமன்
*புளோரன்ட் பெரியா
*சிவ பாலன்
*ரிசா
*பி.வி. சந்திரமௌலி
*இராபர்ட்
*சோனம் சிங் https://www.dailythanthi.com/Cinema/CinemaNews/2018/02/09105226/nagesh-thiraiyarangam-movie.vpf

## சுருக்கம்
இத்திரைப்படம் நாகசு திரையரங்கத்தினைச்சுற்றி நிகழும் கதையாகும். தற்போது அங்கு ஓர் பேய் உலாவுகின்றது. இப்படத்தில் ஆரி நாகேஷ் என்னும் பாத்திரத்தில் நிலத்தரகராக நடித்துள்ளார். அவர் இத்திரையரங்கினை விற்க முயலுகின்றார். இப்படத்தின் நாயகி ஆஸ்னா சவேரி நூல்களை விற்பவராக நடித்துள்ளார். இதுவரை தமிழில் வெளிவந்த பேய் திரைப்படங்களைக்காட்டிலும் புதியதொருக்கோணத்தில் இப்டத்தின் திரைக்கதையை வடிவமைத்து இயக்கியுள்ளார் இயக்குநர் இசாக்.

## இசை
இத்திரைப்படத்திற்கு கணேஷ் ராகவேந்திரா இசையமைத்துள்ளார். இப்படத்தின்  பாடல்களை தாமரை, முருகன் மந்திரம், ஜெகன் சேட், உமாதேவி ஆகியோர் எழுதியுள்ளனர்.
## சான்றுகள்

## வெளி இணைப்புகள்
*

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சிடானேட்டு

**சிடானேட்டு** *(stannate)* என்ற சொல் பொதுவாக வெள்ளீய (Sn) சேர்மங்களைக் குறிக்கப் பயன்படுத்தப்படுகிறது. சிடானிக் அமிலம் Sn(OH)4), சிடானேட்டுகளைத் தயாரிக்க உதவும் முன்னோடிச் சேர்மமாகும். சிடானிக் அமிலம் இயற்கையில் காணப்படுவதில்லை ஆனால் SnO2 வின் நீரேற்றாகக் காணப்படுகிறது. பெயரிடும் வழக்கத்தில் ஒரு பின்னொட்டாகவும் சிடானேட்டு சொற்பிரயோகம் பயன்படுத்தப்படுகிறது. உதாரணம்: எக்சாகுளோரோசிடானேட்டு அயனி (SnCl62−)

பொருளறிவியலில் இரண்டு வகையான வெள்ளீய ஆக்சோ எதிர்மின் அயனிகள் வகைப்படுத்திக் காட்டப்படுகின்றன.

*ஆர்த்தோசிடானெட்டு: வெவ்வேறு வகையான SnO4−4 அலகுகளைக் கொண்டிருக்கும் (உதாரணம்: K4SnO4)  அல்லது சிபைனல் கட்டமைப்பு (உதாரணம்:Mg2SnO4)
*விகிதவியல் அளவு மெட்டாசிடானேட்டு: MIISnO3, MI 2SnO3  போன்றவற்றில் பல்லுருவ எதிர்மின் அயனிகள் அல்லது சிலசமயங்களில் கலப்பு ஆக்சைடுகள் என விவரிக்கப்படுகின்றன.

இப்பொருட்கள் யாவும் குறைக் கடத்திகளாகும் .
## மேற்கோள்கள்

பகுப்பு:ஆக்சோமெட்டலேட்டுகள்
பகுப்பு:சிடானேட்டுகள்
பேரியம் சல்பைடு

**பேரியம் சல்பைடு** *(Barium sulphide)* என்பது BaS என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பேரியம் கார்பனேட்டு உள்ளிட்ட பிற பேரியம் சேர்மங்களை தயாரிக்க உதவும் ஒரு முக்கியமான முன்னோடிச் சேர்மமாக பேரியம் சல்பைடு கருதப்படுகிறது. இலித்தோபோன் (ZnS/BaSO4) என்ற பல சேர்மங்கள் கலந்த ஒரு நிறமியைத் தயாரிக்கவும் BaS பயன்படுகிறது. மற்ற சால்கோகெனைடுகள் போல பேரியம் சல்பைடும் மின்னணு காட்சியமைப்பில் குறைந்த அலைநீள உமிழ்வியாகச் செயல்படுகிறது. பேரியம் சல்பைடு நிறமற்றதாக இருப்பினும், பொதுவாக தூய்மையற்ற நிலையில் பல வண்ணங்களில் கிடைக்கிறது.

## தயாரிப்பு

பேரைட் என்னும் கனிம வடிவில் காணப்படும் BaSO4   சேர்மத்தை ஒடுக்க வினைக்கு உட்படுத்தி வின்செண்டியசு காசுகியாரோலசு (1571-1624)  பேரியம் சல்பைடைத் தயாரித்தார் . தற்காலத்தில் காசுகியாரோலசு செயல்முறையை மேம்படுத்தி மாவுக்குப் பதிலாக கற்கரியை உபயோகித்து தயாரிக்கின்றனர். இவ்வகை வினையை உயர்வெப்பக் கார்பன் வினை என்று அழைக்கின்றனர்.  
:BaSO4  +  2 C  →  BaS  +  2 CO2

காசுகியாரோலசு தயாரித்த நின்றொளிரும் போலோக்னா கல் எனப்படும் இப்பொருள் பல வேதியலர்கள் மற்றும் இரசவாதிகளின் கவனத்தை ஈர்த்தது. இப்பொருளின் மீது அவர்கள் பல சோதனைகளை மேற்கொண்டனர்.
கால்சைட்டும் கிப்சமும் போலோக்னோ கல் உற்பத்திக்கு பொருத்தமானவையல்ல என்றும், ஆனால் ஒரு தனிச்சிறப்புக் கனிமமான புளோர்சுபார் உற்பத்திக்கு பொருத்தமானவையாக இருக்கும் என்றும் ஆண்டிரியசு சிகிசுமண்ட் மார்கிராப் தெரிவித்தார். இறுதியில் போலோக்னோ கல்லில் இருந்து உற்பத்தியானது கால்சியம் சல்பேட்டு என்ற முடிவுக்கு வந்தார் . 
 
போலோக்னோ நகருக்கு அருகிலுள்ள பேரியம் சல்பேட்டு படிவுகளிலிருந்து தயாரிக்கப்படும் பேரியம் சல்பைடில் இயற்கையாகக் காணப்படும் தாமிர மாசுக்கள் நின்றொளிர்தலுக்கு காரணமாக இருக்கலாம் என்று அண்மைய ஆய்வுகள் தெரிவிக்கின்றன 

பேரியம் சல்பைடு சேர்மம் சோடியம் குளோரைடு கட்டமைப்பில் படிகமாகிறது. எண்முக Ba2+ மற்றும் S2− மையங்கள் இக்கட்டமைப்பில் இடம்பெற்றுள்ளன.
 
## பாதுகாப்பு

CaS  போன்ற தொடர்புடைய மற்ற சல்பைடுகள் போலவே பேரியம் சல்பைடும் நச்சுத்தன்மை மிக்கதாகும். தண்ணீருடன் வினைபுரிய நேரிட்டால் நச்சுத்தன்மையுள்ள வாயுவான ஐதரசன் சல்பைடை வெளியிடுகிறது.

## மேற்கோள்கள்

பகுப்பு:பேரியம் சேர்மங்கள்
பகுப்பு:கந்தகச் சேர்மங்கள்
பகுப்பு:மோனோசல்பைடுகள்
பகுப்பு:பாறை உப்பு படிகக் கட்டமைப்பு
பகுப்பு:மினுமினுக்கும் மற்றும் ஒளிரும் பொருட்கள்
இந்திய அறக்கட்டளை சட்டம் 1882

**இந்திய அறக்கட்டளை சட்டம் 1882** ( Indian Trusts Act 1882) இந்தியாவில் உள்ள தனியார் அறக்கட்டளையும்,அறங்காவலர்களையும் கட்டுப்படுத்தும்.  அறக்கட்டளை என்பது என்ன, சட்டப்படி யார் அறங்காவலர்களாக இருக்க முடியும் என்பதை விளக்குகிறது. இச்சட்டத்திற்கு 2013-ம் ஆண்டு கொண்டுவந்த திருத்தம், அறக்கட்டளை நிதியை முதலீடு செய்வதற்கு இருந்த சில கட்டுப்பாடுகளை நீக்கியுள்ளது. அதே சமயத்தில் அரசிற்கு, அறக்கட்டளை முதலீடுகளை சுயமாக ஆய்வு செய்யும் அதிகாரத்தையும் வழங்கியுள்ளது.

## உள்ளடக்கம்
ஒரு அறக்கட்டளையை நிறுவனர் எவ்வாறு உருவாக்குவது, அறங்காவலர்களை எவ்வாறு நியமிப்பது, தமது சொத்தை எவ்வாறு அறக்கட்டளையின் கட்டுப்பாட்டிற்கு அளிப்பது போன்றவற்றை இச்சட்டம் விளக்கும். அறக்கட்டளை குறித்து அறிய வேண்டிய சில விளக்கங்களாவன .

*நிறுவனர் அறக்கட்டளை துவங்குவ தற்கான எண்ணம்
*அறக்கட்டளையின் குறிக்கோள்
*யாருடைய நன்மைக்காக அறக்கட்டளை துவங்கப்பட்டது
*அறக்கட்டளைக்கு வழங்கப்பட்ட சொத்தின் விவரம்
*இச்சொத்தினை நிர்வாகம் செய்யும் அதிகாரம் யாரிடம் உள்ளது

*மேலும் இச்சட்டம் அறங்காவலர்கள் எவ்வாறு நடந்து கொள்ள வேண்டும் என்பது குறித்து கீழே உள்ளவைகளைக் குறிப்பிடுகிறது
**விருப்பு வெறுப்பு காட்டக்கூடாது
**அறக்கட்டளையின் சொத்துக்களை அறக்கட்டளையின் நோக்கத்திற்குப் புறம்பாகப் பயன்படுத்துதல் கூடாது.
**அறக்கட்டளையின் விதிமுறைகளை நன்கு அறிந்திருக்க வேண்டும்
**இப்பணியிடையே இதற்காக செய்யும் செலவுகளையும், அதற்கான ஊதியமும் பெற்றுக்கொள்ளலாம்
**நிறுவனரின் நம்பிக்கைக்கும் அறக்கட்டளையின் நன்மைக்கும் மாறாக செயல்படக் கூடாது
**அறக்கட்டளையின் சொத்துக்களை முதலீடு செய்யும் போது விதிகளுக்கு மீறி செயல்பட்டால் சட்டப்படி நடவடிக்கை எடுக்கப்படும். 
## மேற்கோள்கள்
 
பகுப்பு:இந்தியாவில் சட்டம்
பகுப்பு:இந்திய அரசின் சட்டங்கள்
பகுப்பு:பிரித்தானிய இந்திய அரசால் இயற்றப்பட்ட சட்டங்கள்
இருபியூட்டைல்வெள்ளீய இருலாரேட்டு

**இருபியூட்டைல்வெள்ளீய இருலாரேட்டு** *(Dibutyltin dilaurate)* என்பது C32H64O4Sn என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கரிமவெள்ளீய சேர்மமான இதை டைபியூட்டைலின்டின் டைலாரேட்டு என்ற பெயரால் அழைக்கிறார்கள். நிறமற்ற நீர்மமாக இருபியூட்டைல்வெள்ளீய இருலாரேட்டு காணப்படுகிறது. கட்டமைப்பைப் பொறுத்தவரை இம்மூலக்கூறில் இரண்டு லாரேட்டு தொகுதிகள் டைபியூட்டைலின்(IV) மையத்துடன் இணைக்கப்பட்டுள்ளன .

நான்முகி வடிவ மூலக்கூற்று வடிவியலை வெள்ளீயம் வெளிப்படுத்துகிறது. தொடர்புடைய பிசு(புரோமோபென்சோயேட்டு) படிகக் கட்டமைப்பின் அடிப்படையில் கார்பனைல் ஆக்சிசன் மையங்கள் வெள்ளீயத்துடன் பலவீனமாகப் பிணைக்கப்பட்டுள்ளன. 
ஐசோசயனேட்டுகள் மற்றும் டையால்களிலிருந்து பாலியூரித்தேன் தயாரித்தலுக்கு டைபுயூட்டைலின் டையாக்டானோயேட்டுடன் இருபியூட்டைல்வெள்ளீய இருலாரேட்டைச் சேர்த்து வினையூக்கியாகப் பயன்படுத்துகின்றனர். மேலும், பரிமாற்ற எசுத்தராக்கல் வினையிலும், சிலிக்கோன்களை அறைவெப்பநிலை கடினமாக்கல் செயல்முறையிலும் இது வினையூக்கியாகப் பயன்படுகிறது. பாலிவினைல் குளோரைடு எனப்படும் நெகிழி பலபடியில் நிலைநிறுத்தியாக இருபியூட்டைல்வெள்ளீய இருலாரேட்டு பயன்படுத்தப்படுகிறது .

## தொடர்புடைய சேர்மங்கள்

*டைபியூட்டைலின் டையாக்டானோயேட்டு: சிஏஎசு எண்#4731-77-5, 
*டைபியூட்டைலின் டையசிட்டேட்டு: சிஏஎசு எண் #1067-33-0

போன்றவை இதனுடன் தொடர்புடைய சேர்மங்களாகும். 
## மேற்கோள்கள்

பகுப்பு:கரிமவெள்ளீய சேர்மங்கள்
முப்பீனைல்வெள்ளீய சேர்மங்கள்

**முப்பீனைல்வெள்ளீய சேர்மங்கள்** *(Triphenyltin compounds)* என்பவை (C6H5)3SnX என்ற பொதுவாய்ப்பாட்டைக் கொண்ட கரிமவெள்ளீய சேர்மங்களாகும். இவற்றை டிரைபீனைல்டின் சேர்மங்கள் என்று அழைக்கிறார்கள். இவ்வகை சேர்மங்களில் முப்பீனைல்வெள்ளீயம் தொகுதி (C6H5)3Sn, அல்லது Ph3Sn இடம்பெற்றிருக்கும். மூன்று பீனைல் தொகுதிகளுடன் ஒரு வெள்ளீயம் அணு பிணைக்கப்பட்டிருப்பதை முப்பீனைல்வெள்ளீயம் தொகுதி என்கிறோம்.

* முப்பீனைல்வெள்ளீய ஐதரைடு -  Ph3SnH   
* முப்பீனைல்வெள்ளீய ஐதராக்சைடு - Ph3SnOH
* முப்பீனைல்வெள்ளீய குளோரைடு - Ph3SnCl
* முப்பீனைல்வெள்ளீய அசிட்டேட்டு - Ph3SnOAc - போன்றவை சில உதாரணங்கலாகும்

1960 களில் முப்பீனைல்வெள்ளீய சேர்மங்களை முப்பியூட்டைல்வெள்ளீய சேர்மங்களுடன் சேர்த்து  பாசிக்கொல்லிகளாகவும், மெல்லுடலிக்கொல்லிகளாகவும் விரிவாகப் பயன்படுத்தினர் . இவ்விருவகை சேர்மங்களுமே தொடர்ச்சியான கரிம மாசுபடுத்திகள் என்பதால் உலகாய அளவிலான பயன்பாட்டில் இவை இல்லை . கரிமத் தொகுப்பு வினைகளில் தனி உறுப்புகளை உருவாக்கவும் அல்லது கார்பன்-ஆக்சிசன் பிணைப்புகளை வெட்டவும் இதைப் பயன்படுத்துகின்றனர் .

## மேற்கோள்கள்

பகுப்பு:முப்பீனைல்வெள்ளீய சேர்மங்கள்
பகுப்பு:தீங்குயிர்க்கொல்லிகள்
பகுப்பு:நாளமில்லா சுரப்புக் குலைப்பிகள்
பகுப்பு:கரிமவெள்ளீய சேர்மங்கள்
கீழக்கரிசல் ஆடு

**கீழக்கரிசல் ஆடு** அல்லது **அடிக்கருவை**, **கருவி** என்பது தமிழ்நாட்டைச் சேர்ந்த பாரம்பரிய செம்மறியாட்டு இனங்களில் ஒன்றாகும். இவை இறைச்சித் தேவைக்காக வளர்க்கப்படுகின்றன. இந்த ஆடுகள் தமிழகத்தின் ராமநாதபுரம், மதுரை, விருதுநகர், திருநெல்வேலி, தூத்துக்குடி ஆகிய மாவட்டங்களில் அதிகம் வளர்க்கப்படுகின்றன.
## விளக்கம்
கீழக்கரிசல் ஆடுகளில் பெண் ஆடு சராசரியாக 25 முதல் 35 கிலோ எடையுடனும், கிடாக்கள் 35 கிலோ எடையுடனும் இருக்கும். கிடாக்களுக்கு 35 செ.மீ. நீளத்தில் கொம்புகள் வளைந்தும் சுருண்டும் காணப்படும். பெரும்பாலான ஆடுகளில் கீழ்தாடையில் தாடி எனபெபடும் வாட்டில் காணப்படும். இந்த ஆடுகளின் உடலின் மேல்பகுதி முழுவதும் பழுப்பு நிறத்தில் இருக்கும். ஆனால் அடிப்பகுதியான வயிறு கால்கள் போன்றவை கறுப்பு நிறத்தில் இருக்கும். இதன் காரணமாக இது கீழக்கரிசல் என அழைக்கப்படுகிறது. இந்த ஆடுகள் கடுமையான வெப்பத்தைத் தாங்கி வளரும் திறன் கொண்டவையாகவும், நோய் எதிர்ப்பு ஆற்றல் கொண்டவையாகவும் உள்ளன. மேலும் இந்த ஆடுகள் மிகவும் கடினமான தீவனத்தை உட்கொண்டால்கூட எளிதில் செரித்துவிடும். இதேபோல மற்ற ஆடுகளைவிட அதிக நேரமாக தினமும் 10 மணி நேரத்துக்கும் மேலாக மேயும் திறன் கொண்டவை.
## காப்பு நடவடிக்கைகள்
1977 ஆண்டு நடத்திய கணக்கெடுப்பில் 1.73 லட்சம் கீழக்கரிசல் ஆடுகள் இருந்த நிலையில், 2006 ஆம் ஆண்டு எடுக்கப்பட்ட கணக்கெடுப்பில் இந்த ஆடுகளின் எண்ணிக்கை வெறும் 357ஆகக் குறைந்தது கால்நடை ஆராய்ச்சியாளர்களை அதிர்ச்சியில் ஆழ்த்தியது. இதனால்  தமிழ்நாடு கால்நடை மருத்துவ அறிவியல் பல்கலைக்கழகம் மூலம், தேசிய கால்நடை மரபணு கழகத்துக்கு அளிக்கப்பட்ட ஆய்வறிக்கையைத் தொடர்ந்து பாரம்பரிய இனங்களைப் பாதுகாக்க நடவடிக்கை எடுக்கப்பட்டது. இதற்காக வாழ்விடத்தில் கீழக்கரிசல் இனச் செம்மறியாடு பாதுகாப்பு என்ற திட்டத்தையும் அறிவித்தது. மத்திய, மாநில அரசுகள் இணைந்து செயல்படுத்தும் இந்தத் திட்டத்துக்காக 2006-ஆம் ஆண்டு ரூ.60 லட்சம் ஒதுக்கப்பட்டது.
இதன்பயனாக கடந்த 6 ஆண்டுகளில்  கீழக்கரிசல் ஆடுகளின் எண்ணிக்கை 3,600  இருக்கக்கூடும் எனக் கணக்கிடப்பட்டுள்ளது.
## மேற்கோள்கள்

## வெளி இணைப்புகள்
அழிவின் விளிம்பிலிருந்து மீண்ட "கீழக்கரிசல்' ஆட்டினம்!

பகுப்பு:இந்தியாவில் தோன்றிய செம்மறி ஆட்டு இனங்கள்
பகுப்பு:தமிழ்நாட்டில் கால்நடை வளர்ப்பு
பணியா

**பணியா** (*Bania*) அல்லது **வணியா** (*Vania*) நிதி நிறுவனங்கள், வணிக நிறுவனங்கள், வட்டித் தொழில், நவதானியங்கள் மற்றும் நறுமணப் பொருட்களை விற்றல், எண்ணெய் பிழிதல் மற்றும் விற்றல் போன்ற வணிகங்களிலும், தொழில்களில் ஈடுபடும் வைசியர் ஆவார். மேற்கு வங்காளத்தில், *பணியா* எனும் சொல் குறிப்பிட்ட சாதியினரைக் குறிப்பதாக உள்ளது.

தமிழ் நாட்டில் முன்னர்  செக்கு மூலம் எண்ணெய் பிழியும் தொழில் செய்வோரையும், எண்ணெய் விற்கும் வணிகத்தில் ஈடுபடும் சமூகத்தினரையும் வாணியர் என்றும், வாணிய செட்டியார்  என்றும் அழைப்பர்.

## பெயர்க் காரணம்
வைசியர்களை  குறிப்பிடும் *வணிஜ்* அல்லது *பணிஜ்* எனும் சமசுகிருத வேர்ச் சொல்லிருந்து *பணியா* எனும் சொல் பிறந்துள்ளது.மேற்கு இந்தியாவில் வணிகத் தொழிலில் ஈடுபடும் ஒரு குறிப்பிட்ட சமூகத்தினரை *பணியா* எனச் சாதி பெயரிட்டு அழைக்கின்றனர். வங்காளத்தில் வட்டித் தொழிலில் புரிபவர்களை பணியா என்று குறிப்பிட்டாலும், குஜராத், இராஜஸ்தான்  மகாராட்டிரா, கோவா போன்ற மாநிலங்களில், வணிகத்தில் ஈடுபடும் பணியா என்ற சாதியினர் உள்ளனர்.

## புகழ் பெற்ற நபர்கள்
*தக்கர் பேரூ (14-ஆம் நூற்றாண்டு)
*சாந்திதாசு சாவேரி (1584–1659)
*மகாத்மா காந்தி குடும்பம்
*பிரேம்சந்த் ராய்சந்த் (1832–1906)
*பிர்லா குடும்பம்
*லாலா லஜபதி ராய் (1865-1912)
*கிருஷ்ணலால் சாவேரி (1868-1957)
*வால்சந்த் இராசந்த் (1882-1953)
*மைதிலி சரண் குப்த் (1886-1964)
*ராம் மனோகர் லோகியா (1910-1967)
*தால்மியா குடும்பம்
*திருபாய் அம்பானி (1932-2002)
*அமித் சா
*அரவிந்த் கெஜ்ரிவால்

## இதனையும் காண்க
* வைசியர்
* வாணியர் 
* வாணிய செட்டியார்
* பனியர்

## குறிப்புகள்

## மேற்கோள்கள்

## மேலும் படிக்க
*
*

பகுப்பு:இந்திய இனக்குழுக்கள்
முப்பீனைல்வெள்ளீய அசிட்டேட்டு

**ஃபெண்டின் அசிட்டேட்டு** *(Fentin acetate)* என்பது (C6H5)3SnO2CCH3. என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். முப்பீனைல்வெள்ளீய அசிட்டேட்டு என்ற பெயராலும் இதை அழைக்கிறார்கள். நிறமற்ற திண்மமான இக்கரிம வெள்ளீய சேர்மம் ஒரு பூஞ்சைக் கொல்லியாகப் பயன்படுத்தப்படுகிறது 

## மேற்கோள்கள்

பகுப்பு:பூஞ்சைக் கொல்லிகள்
பகுப்பு:முப்பீனைல்வெள்ளீய சேர்மங்கள்
செவ்வாடு

**செவ்வாடு** அல்லது **சிவலையாடு** என்பது தமிழ்நாட்டைச் சேர்ந்த பாரம்பரிய செம்மறியாட்டு இனங்களில் ஒன்றாகும். இதில் அரிச்செவ்வாடு, கருஞ்செவ்வாடு என இரு வகைகள் உள்ளன. இவை இறைச்சித் தேவைக்காக வளர்க்கப்படுகின்றன. இந்த ஆடுகள் தமிழகத்தின் திருநெல்வேலி மாவட்டத்தில் மேலநீலிதநல்லூர், மானூர், பாப்பாகுடி, ஆலங்குளம், நாங்குநேரி, பாளையங்கோட்டை, தூத்துக்குடி மாவட்டத்தில் ஒட்டப்பிடாரம் ஆகிய பகுதிகளில் அதிகம் வளர்க்கப்படுகின்றன. பெரும்பாலும் இவை கீழ்கரிசல் ஆடுகள் வளர்கப்படும் பகுதிகளிலேயே பெரும்பாலும் வளர்க்கப்படுகின்றன. தமிழகத்தில் இந்த இன ஆடுகள் மொத்தமாகவே 1.5 லட்சம் மட்டுமே உள்ளன.
## விளக்கம்
இவை சிறிய அளவில் இருந்து நடுத்தர அளவிலான உடலமைப்பைக் கொண்டவை. இவை பழுப்பு நிறம் கொண்டவை. ஆண் செவ்வாடு கொம்புடையது. பெண் செவ்வாடு கொம்பற்றது. ஆண் செவ்வாட்டின் கொம்பின் நீளம் 13 செ.மீ. முதல் 51 செ.மீ. வரை அளவுடையதாக இருக்கும். இவ்வாட்டுக் குட்டி பிறந்தவுடன் 2.2 கிலொ எடையிருக்கும். ஆண்கிடா செவ்வாடு 28 கிலோ வரை எடையிருக்கும். பெண் செவ்வாடு 22 கிலோ வரை வளரும்.
## தனி இன அங்கிகாரம்
செவட்டின் மரபணு மாதிரிகளை எடுத்த நாகர் கோவில் கால்நடை மருத்துவப் பல்கலைக்கழக பயிற்சி மற்றும் ஆராய்ச்சி மையம்  ஆய்வு செய்து. அதன் உடற்கூறியலும், மரபு அமைப்பும் மற்ற ஆடுகளைவிட தனித்துவம் பெற்றிருந்தது என்பதை கண்டறிந்தது. ஆய்வு முடிவுகளை, தமிழ்நாடு கால்நடை பராமரிப்புத் துறை மூலமாக தேசிய கால்நடை மரபு வள அமைப்புக்கு சமர்ப்பித்தது. அதை நேரில் ஆய்வு செய்த வல்லுநர் குழு, 2016 செப்டம்பர் மாதம், செவ்வாடு இனத்தை தனி இனமாக அங்கீகரித்தது.
## மேற்கோள்கள்

பகுப்பு:இந்தியாவில் தோன்றிய செம்மறி ஆட்டு இனங்கள்
பகுப்பு:தமிழ்நாட்டில் கால்நடை வளர்ப்பு
பி. பாலசுப்பிரமணியன்

**பி. பாலசுப்பிரமணியன்** தமிழக அரசியல்வாதியும், தமிழக சட்டமன்றத்தின் பட்டுக்கோட்டை சட்டமன்றத் தொகுதியின் முன்னாள் உறுப்பினரும் ஆவார். 1996 ஆவது ஆண்டில் நடந்த சட்டமன்றத் தேர்தலில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
முப்பீனைல்வெள்ளீய குளோரைடு

**டிரைபீனைல்டின் குளோரைடு** *(Triphenyltin chloride)* என்பது Sn(C6H5)3Cl  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். முப்பீனைல்வெள்ளீய குளோரைடு என்ற பெயராலும் இதை அழைக்கிறார்கள். நிறமற்ற திண்மமான இக்கரிம வெள்ளீய சேர்மம் கரிமக் கரைப்பான்களில் கரைகிறது. தண்ணீரில் மெல்ல வினைபுரிகிறது. ஒரு பூஞ்சைக் கொல்லியாகவும், சிதிலத்தடுப்பானாகவும் டிரைபீனைல்டின் குளோரைடு பயன்படுத்தப்படுகிறது
.

## தீங்குகள்

ஐதரசன் சயனைடைப் போல டிரைபீனைல்டின் குளோரைடும் நச்சுத்தன்மை கொண்டதாகும். ஆய்வுக்கூட எலிகளுக்கு உடல் எடை சீரழிவை விளைவித்தல், விதையளவுக் குறைவு மற்றும் கட்டமைப்பு பாதிப்புகள், கருவுறுதல் குறைபாடு போன்ற பாதிப்புகளுக்கு காரணமாகிறது. 

## மேற்கோள்கள்

பகுப்பு:முப்பீனைல்வெள்ளீய சேர்மங்கள்
முப்பீனைல்வெள்ளீய ஐதராக்சைடு

**டிரைபீனைல்டின் ஐதராக்சைடு** *(Triphenyltin hydroxide)* என்பது Sn(C6H5)3OH என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். முப்பீனைல்வெள்ளீய ஐதராக்சைடு என்ற பெயராலும் இதை அழைக்கிறார்கள். இக்கரிமவெள்ளீய சேர்மத்தை உருளைக் கிழங்கு, சர்க்கரைவள்ளிக்கிழங்கு, வாதுமை போன்றவற்றுக்கான பூஞ்சைக் கொல்லியாகப் பயன்படுத்துகின்றனர். அமெரிக்காவில் 1971 ஆம் ஆண்டு முதல் ஒரு பூச்சிக்கொல்லியாகப் பயன்படுத்த டிரைபீனைல்டின் ஐதராக்சைடை அங்கீகரித்துள்ளார்கள் .

## மேற்கோள்கள்
 T

பகுப்பு:முப்பீனைல்வெள்ளீய சேர்மங்கள்
முப்பீனைல்வெள்ளீய ஐதரைடு

**டிரைபீனைல்டின் ஐதரைடு** *(Triphenyltin hydride)* என்பது (C6H5)3SnH என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். முப்பீனைல்வெள்ளீய ஐதரைடு என்ற பெயராலும் இதை அழைக்கிறார்கள். வெண்மை நிறத்தில் வடிக்கக்கூடிய எண்ணெயாக இக்கரிமவெள்ளீய சேர்மம் காணப்படுகிறது. கரிமக் கரைப்பான்களில் டிரைபீனைல்டின் ஐதரைடு கரைகிறது. பெரும்பாலும் ஐதரசனுக்கான ஆதார மூலமாகவும், தனி உறுப்பு உற்பத்தி செய்யவும் அல்லது கார்பன்-ஆக்சிசன் பிணைப்பை வெட்டவும் இதைப் பயன்படுத்துகின்றனர்.

## தயாரிப்பும் வினைகளும்

Ph3SnH என்று பொதுவாக சுருக்கப் குறியீட்டால் டிரைபீனைல்டின் ஐதரைடு குறிக்கப்படுகிறது. டிரைபீனைல்டின் குளோரைடுடன் இலித்தியம் அலுமினியம் ஐதரைடை சேர்த்து சூடுபடுத்துவதால் டிரைபீனைல்டின் ஐதரைடை தயாரிக்க முடியும் . ஐதரசனுக்கான ஆதார மூலமாக இது கருதப்பட்டாலும் உண்மையில் இது உயர் வினைத்திறன் கொண்ட தனி ஐதரசன் அணுக்களை வெளியிடுவதில்லை. மாறாக டிரைபீனைல்டின் ஐதரைடு தனி உறுப்பு சங்கிலி வழிமுறையில் ஐதரசனை தளப்பொருளுக்கு மாற்றம் செய்கிறது. பீனைல்வெள்ளீயத்தின் நிலைத்தன்மைக்கு இவ்வினைத்திறனைப்  பயன்படுத்திக் கொள்கிறது .

## மேற்கோள்கள்
 T

பகுப்பு:முப்பீனைல்வெள்ளீய சேர்மங்கள்
பகுப்பு:உலோக ஐதரைடுகள்
பகுப்பு:கரிம வேதியியல் வினையாக்கிகள்
தங்க ஊசித்தட்டான்

**தங்க ஊசித்தட்டான்** (**Ischnura aurora**, **golden dartlet**,  **aurora bluetail**,) என்பது  கோயாகிரியோனிடே குடும்பத்தைச் சேர்ந்த ஊசித்தட்டான்  இன உயிரி ஆகும்.

## விளக்கம்
இந்த ஊசித்தட்டானின் வயிற்றுப் பகுதி பளிச்சென்ற மஞ்சள் நிறத்திலும் வால் போன்ற கடைசி கண்டம் நீல நிறத்திலும் இருக்கும். இவை 2.5 செ.மீ. நீளம் கொண்டவையாக இருக்கும்.
இந்த ஊசித்தட்டான் வகையில் ஆணும் பெண்ணும் ஒரே நிறத்தில் இருக்காது. ஆணைவிட மங்கலான நிறத்திலேயே பெண் தட்டான் இருக்கும். மேலும் பெண் தட்டானுடைய உடலின் கடைசி கண்டத்தில் நீல நிறம் தென்படாது.

## வாழ்விடம்
இவை குளங்கள், ஆறுகள், கால்வாய்கள், சதுப்பு நிலங்கள், நெற்கழனிகள் ஆகியவற்றின் அருகிலும் திறந்த நிலப்பகுதிகளில் வளர்ந்திருக்கும் தாவரங்களின் மீதும் உலாவும். இவை பொதுவாகத் தரையோடு பறக்கும் இயல்பைக் கொண்டவை.

## பரவல்
இவை பாக்கித்தான் மற்றும் இந்தியாவில் இருந்து ஆசியாவில் இருந்து ஆத்திரேலியா மற்றும் பசிபிக் தீவுகள் வரை பரவலாக காணப்படுகின்றன. இவற்றில்  பசிபிக் பகுதியிலுள்ள இன மாதிரிகள் மற்றும் ஆசிய வடிவங்களுக்கிடையே மரபணுவில் வலுவான வேறுபாடுகள் காணப்படுகின்றன.

## படவரிசை

File:Golden dartlet male.jpg|ஆண்
Damselfly Ischnura aurora (37546983805).jpg |ஆத்திரேலியாவின் டாஸ்மேனியாவில் ஒரு ஆண்
File:Golden dartlet mating pair at dandeli.jpg|Tandem pair
Ischnura rubilio-Kadavoor-2016-07-09-004.jpg|Mating pair
Ischnura aurora 008.svg|Illustration of Ischnura aurora wing
Ischnura aurora female wings (34665058012).jpg |பெண் சிறகு
Ischnura aurora male wings (33985083454).jpg |ஆண் சிறகு


## மேற்கோள்கள்

பகுப்பு:ஊசித்தட்டான்கள்
சீனக் கடல்கள்

**சீனக் கடல்கள்** (*China Seas*) என்பவை அமைதிப் பெருங்கடலில் சீனாவைச் சுற்றியுள்ள கரையோரக் கடல்களைக் குறிக்கும். ஆசியக் கண்டத்தில் இருந்து அமைதிப் பெருங்கடலுக்கு மாறுவதற்கு முக்கிய கூறுகளாக இவை அமைகின்றன.

சீனக் கடல்கள் எனக் கூறப்படுபவை:
* மஞ்சள் கடல் (பொகாய் கடல், கொரியா விரிகுடா உட்பட)
* கிழக்கு சீனக்கடல்
* தென்சீனக் கடல்

இக்கடல்களின் மொத்தப் பரப்பளவு 4.7 மில்லியன் சதுரகிமீ ஆகும். இது சீனப் பெரும்பரப்பின் அரைவாசிப் பரப்பளவாகும். இக்கடல்கள் யூரேசியக் கண்டத்தின் தென்கிழக்கே அமைந்துள்ளன. இவை இயற்கை வளங்கள் மிகுதியாகக் கொண்டவையாகும்.

## மேற்கோள்கள்

பகுப்பு:கடல்கள்
பகுப்பு:அமைதிப் பெருங்கடலின் கடல்கள்
வேர்நுனி மூடி

**வேர்நுனி மூடி** *(Root cap)* என்பது  வேர்களின் முனைகளில் அமைந்துள்ள தொப்பி போன்ற  திசுக்களின் பகுதியாகும். கேலிப்ட்ரா என்றும் இப்பகுதி அழைக்கப்படுகிறது. சிடாடோசைட்டுகள் எனப்படும் செல்கள் வேர்நுனி மூடியில் காணப்படுகின்றன. இவை தாவரங்களின் புவியீர்ப்பு தூண்டுதல்களுக்க்கு ஏற்ப துலங்குவதில் பங்கேற்கின்றன. வேர்நுனி மூடி கவனமாக அகற்றப்பட்டால் வேர் மண்ணுக்குள் புகும்போது எளிதில் ஒடிந்துவிடக்கூடும். வேர்களின் நுனிப்பகுதியை சேதமடையாமல் பாதுகாக்கும் பணியை வேர்நுனி மூடி செய்கிறது. மேலும் பிசினைச் சுரந்து வேர்கள் எளிதாக மண்ணுக்குள் புகுவதற்கும், மண்ணின் நுண்ணுயிர்தொகுதியுடன் தொடர்பு கொள்ளவும் இவை உதவுகின்றன.

கீழ்நோக்கிய வேரின் வளர்ச்சியைத் தூண்டுவது வேர்நுனி மூடி அமைந்திருப்பதன் நோக்கமாகும். வேர்களின் நுனிப்பகுதியிலுள்ள திசுப்பகுதியைப்  சேதமடையாமல் மூடிப் பாதுகாப்பது இதன் பனியாகும். மேலும் புவியீர்ப்பு விசையின் தூண்டல்களுக்கு ஏற்ப செயல்படுவதற்கும் இது காரணமாகிறது.

சில ஒட்டுண்ணித் தாவர வேர்களிலும், நீர்வாழ்த் தாவரங்களிலும் வேர்நுனி மூடி அமைப்பு காணப்படுவதில்லை. இவ்வகை தாவரங்களில் வேர்நுனி மூடிக்குப் பதிலாக பை போன்ற அமைப்பில் வேர் பைகள் காணப்படுகின்றன.

## மேற்கோள்கள்

பகுப்பு:தாவர உடற்கூற்றியல்
வேம்பூர் ஆடு

**வேம்பூர் ஆடு** என்பது தமிழ்நாட்டில் காணப்படும் ஒரு செம்மறியாட்டு இனமாகும். இவை பெரும்பாலும் இறைச்சி தேவைக்காகவே வளர்க்கப்படுகின்றன. இந்த இன ஆடுகள், தமிழ்நாட்டின் தூத்துக்குடி மாவட்டத்தின் வேம்பூர், மேலக்கரந்தை, கீழக்கரந்தை, நாகலாபுரம் பகுதிகளிலும், விருதுநகர் மாவட்டத்திலும் காணப்படுகின்றன.
## விளக்கம்
இவை உயரமாகவும், வெள்ளை நிற உடலில், பழுப்பு அல்லது சிவப்பு நிறத் திட்டுகள் கொண்டும், தொங்கும் காதுகளோடு, குட்டையான மெலிந்த வாலுடனும் காணப்படும். இந்த ஆட்டுக் கிடாக்களுக்கு திருகிய கொம்புகள் உண்டு. பெட்டைக்குக் கொம்பு இல்லை. வளர்ந்த கிடா 35 கி.கி எடையுடனும் பெட்டை 28 கி.கி எடையுடனும் இருக்கும்.
## மேற்கோள்கள்

பகுப்பு:இந்தியாவில் தோன்றிய செம்மறி ஆட்டு இனங்கள்
பகுப்பு:செம்மறி ஆடுகள்
பகுப்பு:தமிழ்நாட்டில் கால்நடை வளர்ப்பு
திருச்சி கருப்பு ஆடு

**திருச்சி கருப்பு ஆடு** என்பது தமிழ்நாட்டில் காணப்படும் ஒரு செம்மறியாட்டு இனமாகும். இவை பெரும்பாலும் இறைச்சி தேவைக்காகவும், முரட்டு ரோம உற்பத்திக்காகவும் வளர்க்கப்படுகின்றன. இந்த இன ஆடுகள், தமிழ்நாட்டின் திருச்சி, பெரம்பலூர், தருமபுரி, சேலம் போன்ற மாவட்டங்களில் காணப்படுகின்றன. 
## விளக்கம்
இவை சிறிய உடலமைப்பைக் கொண்டதாகவும், உடல் முழுவதும் கருமை நிறம் கொண்டதாகவும் இருக்கும். இவற்றில்
கிடாவுக்குக் கொம்பு உண்டு. பெட்டைக்குக் கொம்பு இல்லை. இவற்றின் காதுகள் சிறியதாகவும், முன்னோக்கியும்,  கீழ்நோக்கியும் இருக்கும். வளர்ந்த கிடா 26 கி.கி எடையுடனும் பெட்டை 19 கி.கி எடையுடனும் இருக்கும்.
## மேற்கோள்கள்

பகுப்பு:இந்தியாவில் தோன்றிய செம்மறி ஆட்டு இனங்கள்
பகுப்பு:செம்மறி ஆடுகள்
பகுப்பு:தமிழ்நாட்டில் கால்நடை வளர்ப்பு
கோயம்புத்தூர் ஆடு

**கோயம்புத்தூர் ஆடு** என்பது தமிழ்நாட்டில் காணப்படும் ஒரு செம்மறியாட்டு இனமாகும். இவை பெரும்பாலும் இறைச்சி தேவைக்காவும், கம்பளி உற்பத்திக்காகவும்  வளர்க்கப்படுகின்றன. இந்த இன ஆடுகள், தமிழ்நாட்டின் கோயம்புத்தூர் மாவட்டத்தில் காணப்படுகின்றன.
## விளக்கம்
இவை நடுத்தர உடலமைப்பைக் கொண்டவை. பொதுவாக வெண்மை நிறத்துடனும், தலை மற்றும் கழுத்துப் பகுதிகளில் கருப்பு அல்லது பழுப்பு நிறத்தோடும் காணப்படும். 30 சதவிகித பெட்டை ஆடுகளுக்கு கொம்புகள் கிடையாது. வளர்ந்த கிடா 25 கி.கி எடையுடனும் பெட்டை 20 கி.கி எடையுடனும் இருக்கும்.
## மேற்கோள்கள்

பகுப்பு:இந்தியாவில் தோன்றிய செம்மறி ஆட்டு இனங்கள்
பகுப்பு:செம்மறி ஆடுகள்
பகுப்பு:கோயம்புத்தூர் மாவட்டம்
பகுப்பு:தமிழ்நாட்டில் கால்நடை வளர்ப்பு
மாவீரன் கிட்டு (திரைப்படம்)

**மாவீரன் கிட்டு** (Maaveeran Kittu), சுசீந்திரனின் இயக்கத்தில், ஐஸ்வர் சந்திரசாமி, டி. என். தாய் சரவணன், ராஜீவன் ஆகியோரின் தயாரிப்பில் 2016இல் வெளியான தமிழ்த்திரைப்படம். இத்திரைப்படத்தில் விஷ்ணு, ஸ்ரீ திவ்யா, பார்த்திபன் ஆகியோர் முன்னணிப்பாத்திரங்களில் நடித்துள்ளனர். இத்திரைப்படம் டி. இமானின் இசையில், சூர்யா ஏ. ஆரின் ஒளிப்பதிவில், காசி விஷ்வநாதனின் படத்தொகுப்பில் திசம்பர் 2, 2016இல் வெளியானது. திரைப்படப்பாடலாசிரியர் யுகபாரதி இப்படத்திற்கு உரையாடலினை எழுதியுள்ளார். இத்திரைப்படம், ஒடுக்கப்பட்ட இனத்தைச்சார்ந்த போராளி ஒருவர் தன் இன மக்களை மேம்படுத்த நிகழும் வாழ்க்கைப்போராட்டம் குறித்தது.

## கதை
மாவீரன் கிட்டு திரைப்படத்தின் கதை முழுவதும் 1987இல் நடைபெறுவதாகப் புனையப்பட்டுள்ளது. இறந்தவர்களின் சடலத்தைக்கூட பொதுவழியில் எடுத்துச் செல்ல மறுக்கின்றனர் ஆதிக்க சாதியைச் சார்ந்தவர்கள். இன்னொரு பக்கம், கல்வி பயின்று முன்னேற்றமடைய எண்ணும் ஒடுக்கப்பட்ட வகுப்பினர். தங்ளை தடுத்து நிறுத்திய அந்தப் பொதுப்பாதையில் தலைநிமிர்ந்து நடக்க வேண்டும் என்பதே  அவ்வூரின் ஒடுக்கப்பட்ட மக்களின் நீண்டநாள் கனவும் ஆசையும்  பன்னிரண்டாம் வகுப்பில் தமிழ்நாட்டிலேயே முதல் இடத்தைப்பெற்று, அந்த ஒடுக்கப்பட்ட வகுப்பில் முதல் மாணவனாக கல்லூரிக்குச் செல்கிறார் ஒடுக்கப்பட்ட வகுப்பைச்சார்ந்த கிட்டு (விஷ்ணு). கிட்டுவைப் படிக்கவைப்பவர் அந்த ஊர் மக்களின் பல வகையான சிக்கல்களுக்கா குரல்கொடுக்கும் சின்னராசு (பார்த்திபன்). தம்மின மக்களின் நிலை மேம்படவும் மாறவும்  விஷ்ணு விஷால் படித்து மாவட்ட ஆட்சியராக வேண்டும் என்ற சின்னராசுவின் வேண்டுகோளை  முழுமனதுடன் ஏற்கின்றார் கிட்டு.  இச்சூழலில் ஆதிக்கசாதிச்சார்ந்த மக்கள் கிட்டுக்கு எதிராக சதிவலை பின்னுகின்றனர். சின்னராசுவின் உதவியோடு மக்கள் போராட்டம் தொடங்குகின்றனர். ஒடுக்கப்பட்ட இனத்தினர் பொதுவழியில் செல்ல வேண்டும் என்னும் அவர்களின் கனவு பலித்ததா? கிட்டு எப்படி மாவீரன் கிட்டு ஆகின்றான் என்பதே இப்படத்தின் கதை.
## நடிகர்கள்
*விஷ்ணு- கிட்டுவாக
*பார்த்திபன் - சின்னராசுவாக
*ஸ்ரீ திவ்யா - கோமதியாக
*சூரி - தங்கராசுவாக
*ஹரிஷ் உத்தமன் - செல்வராஜாக
*நாகிநீது - ஆதிக்கசாதியின் தலைவராக
*போஸ்டர் நந்தகுமார் - நெல்லை வரதனாக 
*காசி விஸ்வநாதன்
## இசை
இத்திரைப்படம் டி. இமானின் இசையில், யுகபாரதி ஆறு பாடல்களை எழுதியுள்ளார். இப்படத்தின் பாடல் வெளியீடு நவம்பர் 4, 2016இல் நடந்தது.

## சான்றுகள்

## வெளி இணைப்புகள்
* 

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
மும்மெத்தில்வெள்ளீயக் குளோரைடு

**மும்மெத்தில்வெள்ளீயக் குளோரைடு** *(Trimethyltin chloride)* என்பது (CH3)3SnCl  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். டிரைமெத்தில்டின் குளோரைடு என்ற பெயராலும் இதை அழைக்கிறார்கள். இக்கரிமவெள்ளீயச் சேர்மம் வெண்மை நிறத்தில்  திண்மமாகவும் அதிக நச்சுத்தன்மையுடனும் துர்நாற்றத்துடன் காணப்படுகிறது. நீராற்பகுப்பால் இது எளிமையாகப் பாதிக்கப்படுகிறது.
 
## தயாரிப்பு

டெட்ராமெத்தில்வெள்ளீயத்துடன் வெள்ளீய டெட்ராகுளோரைடு சேர்த்து வினைபுரியச் செய்வதால் மறுபங்கீட்டு வினை நிகழ்ந்து மும்மெத்தில்வெள்ளீயக் குளோரைடு உருவாகிறது 

:SnCl4  +  3 SnMe4 →  4 Me3SnCl.

இவ்வினை கோச்செசுக்கோவ் மறுபகிர்வு வினை எனப்படுகிறது. ஆர்கான் வாயுவைப் போன்ற மந்தவாயுச் சூழலில் பொதுவாக கரைப்பான் இல்லாமல் இவ்வினை நிகழ்கிறது.
 
தொடர்புடைய ஐதராக்சைடு அல்லது ஆக்சைடுடன் ஐதரசன் குளோரைடு அல்லது தயோனைல் குளோரைடு (SOCl2) போன்ற ஓர் ஆலசனேற்ற முகவரைச் சேர்த்து சூடுபடுத்துவது மும்மெத்தில்வெள்ளீயக் குளோரைடு தயாரிப்பதற்கான இரண்டாவது வழிமுறையாகும். 

:Me3SnOH  +  HCl  →   Me3SnCl + H2O

## பயன்கள்

டிரைமெத்தில்சிடானைல்  தொகுதிச் சேர்மங்களுக்கு டிரைமெதில்டின் குளோரைடு ஆதார மூலமாகத் திகழ்கிறது. உதாரணமாக வினைல்டிரைமெத்தில்சிடானேன் மற்றும் இண்டேனைல்டிரைமெத்தில்சிடானேன் போன்ற சேர்மங்கள் தயாரிப்புக்கு இது முன்னோடிச் சேர்மமாக இருக்கிறது :

:CH2=CHMgBr  +  Me3SnCl   →   Me3SnCH=CH2 + MgBrCl
:LiC9H7  +   Me3SnCl  →  Me3SnC9H7  +   LiCl.

வெள்ளீயம் – கார்பன் பிணைப்பு உருவாவதற்கு மும்மெத்தில்வெள்ளீயக் குளோரைடுடன் வினைபுரிவதற்குத் தேவையான கரிமலித்தியம் வினையாக்கிக்கு உதாரணம் :

LiCH(SiMe3)(GeMe3) + Me3SnCl → Me3SnCH(SiMe3)(GeMe3) + LiCl

மும்மெத்தில்வெள்ளீயக் குளோரைடிலிருந்து வருவிக்கப்படும் கரிமவெள்ளீயச் சேர்மங்கள் கரிமத் தொகுப்பு வினைகளில், குறிப்பாக தனி உறுப்பு சங்கிலி வினைகளில் மிகுந்த பயனுள்ளவையாக உள்ளன. பாலி வினைல் குளோரைடு நிலைநிறுத்தும் வினைகளில் மும்மெத்தில்வெள்ளீயக் குளோரைடு முன்னோடிச் சேர்மமாகப் பயன்படுத்தப்படுகிறது. மும்மெத்தில்வெள்ளீயக் குளோரைடு ஒடுக்கப்படுவதால் வெள்ளீயம்-வெள்ளீயம் பிணைப்புகள் உருவாகின்றன. 

:Me3SnM + Me3SnCl  →  Sn2Me6 + MCl (M = உலோகம்)

## மேற்கோள்கள்

பகுப்பு:குளோரைடுகள்
பகுப்பு:உலோக ஆலைடுகள்
பகுப்பு:கரிமவெள்ளீய சேர்மங்கள்
பகுப்பு:வெள்ளீய(IV) சேர்மங்கள்
சென்னை சிவப்பு ஆடு

**சென்னை சிவப்பு ஆடு** (Madras Red sheep) என்பது வட தமிழ்நாட்டில் காணப்படும் ஒரு செம்மறியாட்டு இனமாகும். இவை பெரும்பாலும் இறைச்சி தேவைக்காகவே வளர்க்கப்படுகின்றன. இந்த இன ஆடுகள், தமிழ்நாட்டின் காஞ்சிபுரம், வேலூர், திருவண்ணாமலை போன்ற மாவட்டங்களில் காணப்படுகின்றன.
## மேற்கோள்கள்
இவற்றின் நிறம் சிவப்பு, இளம்சிவப்பு முதல் கரும்சிவப்பு வரை கொண்டது, இதன் நிறத்தைக் கொண்டே சென்னை சிவப்பு என இவை பெயர்பெற்றன. இந்த இன கிடா ஆடுகளுக்கு நல்ல சுருட்டையான கொம்புகள் இருக்கும், பெட்டை ஆடுகளுக்கு கொம்பு கிடையாது. சில ஆடுகளுக்கு முன்நெற்றி, அடிவயிறு, கால்களுக்கிடையில் வெள்ளைநிறம் காணப்படும். வளர்ந்த கிடா 36 கி.கி எடையுடனும், பெட்டை ஆடுகள் 24 கி.கிஎடையுடனும் இருக்கும்.
## மேற்கோள்கள்

பகுப்பு:இந்தியாவில் தோன்றிய செம்மறி ஆட்டு இனங்கள்
பகுப்பு:செம்மறி ஆடுகள்
பகுப்பு:தமிழ்நாட்டில் கால்நடை வளர்ப்பு
இராமநாதபுரம் வெள்ளை ஆடு

**இராமநாதபுரம் வெள்ளை ஆடு** என்பது தமிழ்நாட்டில் காணப்படும் ஒரு செம்மறியாட்டு இனமாகும். இவை பெரும்பாலும் இறைச்சி தேவைக்காகவே வளர்க்கப்படுகின்றன. இந்த இன ஆடுகள், தமிழ்நாட்டின் இராமநாதபுரம், சிவகங்கை, விருதுநகர் போன்ற மாவட்டங்களில் காணப்படுகின்றன.
## விளக்கம்
இவை நடுத்தர உடலமைப்பைக் கொண்டவை, பெரும்பாலும் வெள்ளை நிறத்திலிருந்தாலும் சில ஆடுகளில் உடல் முழுவதும் கருமைநிறப் பட்டைகளொடு காணப்படும். கிடாவுக்கு முறுக்கிய வளைந்த கொம்புகள் உண்டு, பெட்டைக்கு கொம்புகள் கிடையாது.
கால்கள் சிறியதாகவும், மெலிந்தும் காணப்படும். வளர்ந்த கிடா 31 கி.கி எடையுடனும், பெட்டை ஆடுகள் 23 கி.கி எடையுடனும் இருக்கும்.
## மேற்கோள்கள்

பகுப்பு:இந்தியாவில் தோன்றிய செம்மறி ஆட்டு இனங்கள்
பகுப்பு:செம்மறி ஆடுகள்
பகுப்பு:தமிழ்நாட்டில் கால்நடை வளர்ப்பு
மூயெத்தில்வெள்ளீயம்

**மூயெத்தில்வெள்ளீயம்** *(Triethyltin)* என்பது C6H15Sn   என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும் . டிரையெத்தில்சிடானேன் என்ற பெயராலும் இதை அழைக்கிறார்கள். ஒரு வெள்ளீய அணுவுடன் மூன்று எத்தில் குழுக்கள் இணைந்து இக்கரிமவெள்ளீயச் சேர்மம் உருவாகிறது. இச்சேர்மம் அதிக நச்சுத்தன்மை வாய்ந்ததாகும். இச்சேர்மத்தின் வெளிப்பாடு பாதிப்பால் குமட்டல், வாந்தி, தலைவலி, நினைவிழத்தல் போன்றவைகளுடன் மரணத்திற்குப் போதுமான அளவு பெருமூளை வாதம் ஏற்படுகிறது .

## மேற்கோள்கள்

பகுப்பு:கரிமவெள்ளீய சேர்மங்கள்
கோப்பளவு

**கோப்பளவு** (*file size*) என்ற அளவீடு, ஒரு கணினிக் கோப்புப் பெற்றுள்ள தரவின் அளவினைக் குறிக்கிறது. வேறொரு முறையில் கூறுவதானால், ஒரு கணியத் தேக்ககத்தில், ஒரு கோப்பு நிரப்பும் அளவு ஆகும். இதற்கான அளவுகளில் மிகச்சிறிய அலகு யாதெனில், பைட்டு(byte) என்பதே ஆகும். இது இரு முறைகளில் (binary prefix, metric prefix) குறிக்கப் படுகின்றன.

ஒரு கணியக்கோப்பு முறைமையானது, ஒரு கோப்பினைச் சேமிக்கும் போது, கணியத் தேக்ககத்தின் அதற்குரிய இடத்தோடு, சிறு 'வெற்று' இடத்தையும்  (slack space அல்லது internal fragmentation) எடுத்துக்கொண்டே சேமிக்கிறது. இவ்விடம் கோப்பு முறைமை சிறப்பாக செயற்பட வழிவகுக்கிறது. 

## அலகுமாற்றி அட்டவணை

## மேற்கோள்கள்

பகுப்பு:கணினிக் கோப்புக்கள்